CELEX: 32012R0375
Language: fi
Date: 2012-05-02 00:00:00
Title: Komission täytäntöönpanoasetus (EU) N:o 375/2012, annettu 2 päivänä toukokuuta 2012 , neuvoston asetuksen (EY) N:o 1290/2005 soveltamista koskevista yksityiskohtaisista säännöistä maksajavirastojen ja muiden elinten hyväksymisen sekä maataloustukirahaston ja maaseuturahaston tilien tarkastamisen ja hyväksymisen osalta annetun asetuksen (EY) N:o 885/2006 muuttamisesta

3.5.2012   
            
            
               FI
            
            
               Euroopan unionin virallinen lehti
            
            
               L 118/4
            
         KOMISSION TÄYTÄNTÖÖNPANOASETUS (EU) N:o 375/2012,
   annettu 2 päivänä toukokuuta 2012,
   neuvoston asetuksen (EY) N:o 1290/2005 soveltamista koskevista yksityiskohtaisista säännöistä maksajavirastojen ja muiden elinten hyväksymisen sekä maataloustukirahaston ja maaseuturahaston tilien tarkastamisen ja hyväksymisen osalta annetun asetuksen (EY) N:o 885/2006 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisen maatalouspolitiikan rahoituksesta 21 päivänä kesäkuuta 2005 annetun neuvoston asetuksen (EY) N:o 1290/2005 (1) ja erityisesti sen 42 artiklan,
   sekä katsoo seuraavaa:
   
               (1)
            
            
               Asetuksen (EY) N:o 1290/2005 6 artiklan 1 kohdan e alakohdan mukaisesti jäsenvaltioiden nimeämien maksajavirastojen on varmistettava, että niiden suorittamia maksuja koskevat asiakirjat ovat saatavilla ja että ne säilytetään tavalla, joka takaa niiden täydellisyyden, moitteettomuuden ja luettavuuden pitkällä aikavälillä. Koska tieto- ja viestintätekniikan kehitys mahdollistaa tukihakemusta tukevien asiakirjojen säilyttämisen sähköisessä muodossa turvatusti ja kustannustehokkaasti, jäsenvaltioiden olisi voitava säilyttää tukihakemukseen liittyvät tositteet ennemmin sähköisessä kuin paperimuodossa. Jäsenvaltion olisi voitava käyttää kyseistä vaihtoehtoa, jos kansallinen lainsäädäntö sallii kansallisissa tuomioistuinkäsittelyissä sähköisten asiakirjojen käytön todisteena tilien perustana olevista toimista. Sähköisessä muodossa olevat asiakirjat olisi suojattava kansainvälisten tietoturvastandardien mukaisesti samalla tavoin kuin muut maksajaviraston hallussa komission asetuksen (EY) N:o 885/2006 (2) mukaisesti olevat tiedot, jotta voidaan varmistaa, että ne ovat tarvittaessa saatavilla komission tarkastuksia varten täsmälleen alkuperäisiä paperiasiakirjoja vastaavassa muodossa.
            
         
               (2)
            
            
               Asetuksen (EY) N:o 1290/2005 31 artiklan 1 kohdan mukaisesti tapauksissa, joissa menoja ei ole toteutettu unionin sääntöjen mukaisesti, komissio päättää unionin rahoituksen ulkopuolelle jätettävistä määristä. Sääntöjenmukaisuuden tarkastusmenettelyn vaikuttavuuden ja tehokkuuden varmistamiseksi komissiolla olisi oltava mahdollisuus olla määräämättä seuraamuksia tapauksissa, joissa sen suorittaman tutkimuksen perusteella päätellään, etteivät kyseessä olevat oletetut enimmäismäärät ole yli 50 000 euroa ja yli 10 prosenttia asianomaisesta menosta.
            
         
               (3)
            
            
               Sen varmistamiseksi, että asetuksen (EY) N:o 1290/2005 30 ja 31 artiklan nojalla tehtyjen, maaseuturahastoa koskevien päätösten täytäntöönpanemiseksi käytettävä menettely on tehokas ja avoin, on tarpeen huolehtia siitä, että kyseessä oleva jäsenvaltio pystyy ottamaan kyseisten päätösten rahoitusvaikutukset huomioon mainitun asetuksen 27 artiklassa tarkoitettua menoilmoitusta toimittaessaan.
            
         
               (4)
            
            
               Koska jäsenvaltiolle voi aiheutua vakavia taloudellisia vaikeuksia kansainvälisen taloudellisen tilanteen voimakkaan heikkenemisen seurauksena, komissiolla olisi oltava mahdollisuus lykätä sellaisten menojen osalta, joita ei ole toteutettu unionin sääntöjen mukaisesti, tehtäviä unionin rahoituksen vähennyksiä, jos asianomainen jäsenvaltio tätä pyytää. Vähennyksiä olisi lykättävä enimmillään 18 kuukautta myös niiden jäsenvaltioiden osalta, jotka sitä pyytävät ja jotka saavat taloudellista tukea järjestelystä keskipitkän ajan rahoitustuen myöntämiseksi jäsenvaltioiden maksutaseille 18 päivänä helmikuuta 2002 annetun neuvoston asetuksen (EY) N:o 332/2002 (3), Euroopan rahoituksenvakautusmekanismin perustamisesta 11 päivänä toukokuuta 2010 annetun neuvoston asetuksen (EU) N:o 407/2010 (4), 7 päivänä kesäkuuta 2010 allekirjoitetun Euroopan rahoitusvakausvälinettä koskevan puitesopimuksen tai 11 päivänä heinäkuuta 2011 allekirjoitetun Euroopan vakausmekanismin perustamista koskevan sopimuksen mukaisesti. Lykkäämispäätöksestä hyötyvän jäsenvaltion on varmistettava, että puutteita, jotka ovat olleet vähennysten perusteena ja jotka yhä ovat jäljellä päätöstä tehtäessä, ollaan parhaillaan korjaamassa nojautuen toimintasuunnitelmaan, joka on laadittu komissiota kuullen, käyttäen selkeitä edistymisen indikaattoreita. Jos lykkäyksestä hyötyvä jäsenvaltio ei korjaa puutteita toimintasuunnitelman mukaisesti ja näin ollen aiheuttaa unionin talousarvion kannalta ylimääräisen taloudellisen riskin, komission olisi kumottava vähennysten täytäntöönpanopäivää lykkäävä päätöksensä, kuitenkin samalla suhteellisuusperiaatetta noudattaen.
            
         
               (5)
            
            
               Sen vuoksi asetusta (EY) N:o 885/2006 olisi muutettava.
            
         
               (6)
            
            
               Maatalousrahastojen komitea ei ole antanut lausuntoa puheenjohtajansa asettamassa määräajassa,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 885/2006 seuraavasti:
   
               1)
            
            
               Lisätään 9 artiklaan 5 kohta seuraavasti:
               ”5.   Edellä 1–4 kohdassa tarkoitetut tositteet on pidettävä komission saatavilla joko paperimuodossa, sähköisessä muodossa ja/tai molemmissa edellä mainituissa muodoissa.
               Asiakirjat voidaan säilyttää pelkästään sähköisessä muodossa vain siinä tapauksessa, että asianomaisen jäsenvaltion kansallinen lainsäädäntö sallii kansallisissa tuomioistuinkäsittelyissä sähköisten asiakirjojen käytön todisteena tilien perustana olevista toimista.
               Jos asiakirjat säilytetään pelkästään sähköisessä muodossa, siihen käytettävän järjestelmän on oltava liitteessä I olevan 3 kohdan B alakohdan mukainen.”
            
         
               2)
            
            
               Korvataan 10 artiklan 2 kohdan toisen alakohdan toinen virke seuraavasti:
               ”Komissio vähentää kyseisen määrän ensimmäisestä maksusta, jonka osalta jäsenvaltio toimittaa menoilmoituksen sen jälkeen, kun asetuksen (EY) N:o 1290/2005 30 artiklassa tarkoitettu päätös on annettu, tai lisää sen tällaiseen maksuun.”
            
         
               3)
            
            
               Muutetaan 11 artikla seuraavasti:
               
                           a)
                        
                        
                           Lisätään 3 kohtaan neljäs alakohta seuraavasti:
                           ”Komissio voi milloin tahansa päättää menettelyn ilman, että asianomaiselle jäsenvaltiolle aiheutuu taloudellisia seuraamuksia, jos se olettaa, että 1 kohdassa tarkoitetun tutkimuksen tuloksena todetun sääntöjen noudattamatta jättämisen mahdolliset taloudelliset vaikutukset eivät ole yli 50 000 euroa ja yli 10 prosenttia asianomaisesta menosta tai takaisin perittävistä määristä.”
                        
                     
                           b)
                        
                        
                           Korvataan 4 kohdan toinen ja kolmas alakohta seuraavasti:
                           ”Maaseuturahaston yhteydessä komissio tekee unionin rahoitusta koskevat vähennykset maksusta, jonka osalta jäsenvaltio toimittaa menoilmoituksen sen jälkeen, kun asetuksen (EY) N:o 1290/2005 31 artiklassa tarkoitettu päätös on annettu.
                           Kuitenkin jäsenvaltion pyynnöstä ja maatalousrahastojen komiteaa kuultuaan komissio voi tehdä päätöksen, jolla
                           
                                       a)
                                    
                                    
                                       asetetaan vähennyksille eri päivämäärä tai, jos asetuksen (EY) N:o 1290/2005 31 artiklan nojalla annettuun täytäntöönpanosäädökseen sisältyvien vähennysten määrä sitä edellyttää, sallitaan niiden korvaaminen yhdessä tai useammassa erässä; tai
                                    
                                 
                                       b)
                                    
                                    
                                       lykätään enintään 18 kuukauden ajanjakson loppuun päätöksen antamispäivästä kaikkien kyseisen jakson aikana täytäntöönpantavien vähennysten täytäntöönpanoa ja samanaikaisesti sallitaan niiden täytäntöönpano lykkäyksen jälkeen kolmessa samansuuruisessa erässä niiden jäsenvaltioiden osalta, jotka saavat taloudellista tukea neuvoston asetuksen (EY) N:o 332/2002 (5), neuvoston asetuksen (EU) N:o 407/2010 (6), 7 päivänä kesäkuuta 2010 allekirjoitetun Euroopan rahoitusvakausvälinettä koskevan puitesopimuksen tai Euroopan vakausmekanismin perustamista koskevan sopimuksen nojalla.
                                    
                                 Kolmannen alakohdan b alakohdassa tarkoitettua lykkäysaikaa ei voida pidentää eikä saman jäsenvaltion osalta voida antaa uutta lykkäyksen sallivaa päätöstä. Lykkäämispäätöksestä hyötyvän jäsenvaltion on varmistettava, että puutteita, jotka ovat olleet vähennysten perusteena ja jotka yhä ovat jäljellä päätöstä annettaessa, ollaan parhaillaan korjaamassa nojautuen toimintasuunnitelmaan, joka on laadittu komissiota kuullen, käyttäen selkeitä edistymisen indikaattoreita. Jos jäsenvaltio ei toteuta tarvittavia toimia kyseisten puutteiden korjaamiseksi, kuten toimintasuunnitelmassa edellytetään, jos korjaavien toimien suhteen ei edistymisen indikaattorien perusteella edistytä riittävästi tai jos toimen lopputulos ei ole tyydyttävä, komissio kumoaa päätöksensä lykätä vähennysten täytäntöönpanopäivää, kuitenkin samalla suhteellisuusperiaatetta noudattaen.”
                        
                     
         2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä toukokuuta 2012.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 209, 11.8.2005, s. 1.
   
      (2)  EUVL L 171, 23.6.2006, s. 90.
   
      (3)  EYVL L 53, 23.2.2002, s. 1.
   
      (4)  EUVL L 118, 12.5.2010, s. 1.
   
      (5)  EYVL L 53, 23.2.2002, s. 1.
   
      (6)  EUVL L 118, 12.5.2010, s. 1.”